Marinus & Anri se troudag - Mooi Troues
Marinus en Anri se verlowing fotosessie was al op Mooi Troues gedeel en julle kan na dit gaan kyk "Marinus en Anri se verlowing".
Ons deel die paartjie se baie mooi troue met julle ook en wat vir ons uit gestaan het by die troue is die mooi kerk waarin die paartjie getrou het. Daar is ook 'n paar fotos binne en buite van die paartjie geneem om die kerk.
Anri se Orgideë ruiker is iets wat ons nie baie baie troue sien nie en glo dit sal 'n inspirasie wees vir toekomstige bruide wat idees soek vir 'n ruiker.
Ons hou ook baie van die hout plek matjies met die spyskaart op. Die troue is vol inspirasie.
Ons het op 30 April 2013 ontmoet met 'n gemeenskaplike vriendin se verjaardagpartytjie. 'n Week later het Marinus my gevra om saam met hom te gaan koffie drink en soos hulle sê: "The rest was history!".
Op 14 Maart 2015 het ons vir die dag Hartbeespoort toe gery om die dag daar te gaan spandeer en kabel karretjies te gaan ry. In die kabel karretjie op pad na bo het Marinus die mooiste goed vir my gesê en in die klein spasie tussen die twee banke in die kabel karretjie op sy knie gaan staan en die groot vraag gevra. Ek was so geskok en verras dat ek hom eers 'n antwoord gegee toe ons bo op die berg moes afklim. Die dag was baie spesiaal!
Ons het mekaar 2 jaar en 9 maande geken toe ons getroud is.
Julle troudag is die eerste dag van 'n hele nuwe hoofstuk. Maak dit so spesiaal as moontlik en neem alles in reg van al die droom en beplan oor die dag tot die dag self. Voor die groot dag wens jy tyd om en as die dag aanbreek dan gaan dit so gou verby! Moenie dat klein dingetjies die geluk in die seisoen steel nie.